da en da nl ca da da de es da da da da da da da da da nb da da da da da sv da sv da da da en nb nb da da en da da da ru da nb da de nb da da da da da da da da da da da da nl da en da da es nl da
Nu åbner nemlig.com nyt varehus i Aarhus | Nemlig.com
13.9.2022 09:22:15 CEST | Nemlig.com
Efter knap to års intensivt arbejde er nemlig.com nu endelig klar til at åbne sit nye, energieffektive varehus i Aarhus på 32.000 m2. Dermed råder nemlig.com nu over de to største varehuse i Danmark dedikeret til at sælge dagligvarer online. Et i øst og et i vest.
En af de mærkbare fordele for kunderne er, at tiden fra bestilling til levering bliver markant nedbragt, og i de kommende uger vil leveringsområdet i Jylland gradvist blive udvidet. Udviklingen glæder stifter og adm. direktør i nemlig.com, Stefan Plenge:
”Vi er sikre på, at hovedparten af danskerne vil købe deres dagligvarer online i fremtiden og derfor er denne udvidelse i Vestdanmark et helt naturligt skridt. Vi glæder os meget til at tilbyde bedre service med flere leveringstider og mulighed for bestilling og levering samme dag flere steder,” siger Stefan Plenge.
Med åbningen af varehuset ser nemlig.com frem til at skabe op mod 1.000 nye arbejdspladser i Aarhus de kommende år. Derfor har online supermarkedet indgået overenskomst med fagforeningen HK, så de nye medarbejdere i varehuset sikres gode løn- og arbejdsvilkår.
Varehuset udmærker sig også ved flere bæredygtige løsninger, der har været et gennemgående tema under opførelsen. Varehuset bruger eksempelvis overskudsvarmen fra kølerummene til at opvarme kontorerne, ligesom der er forberedt el-ladestandere ved alle parkeringspladser. Ligeledes kommer al strøm til varehuset fra Nordeuropas største solcellepark i Holstebro, som er etableret af Heartland-koncernen.
Varehuset ejes af Heartland-koncernen, der også er storinvestor i nemlig.com.
Åbningsfesten foregår torsdag d. 15. september
Kl. 13.00 – 13.30  Ankomst og registrering
Kl. 13.00 – 15.00  Frokost fra Aarhus Streetfood madvogne og rundvisning i varehuset
Kl. 15.15 – 15.30  Indlæg ved CEO og stifter af nemlig.com, Stefan Plenge
Kl. 15.30 - 15.45   Rød snor klippes og varehuset erklæret for åbent
Hvis man som repræsentant for pressen ønsker at deltage ved åbningen af varehuset, bedes man skrive til presse@nemlig.com og få en bekræftelse på ens deltagelse.
Emil RyttergaardPresseansvarligPR / Kommunikation
Efter to års intensivt arbejde åbner nemlig.com sit nye varehus torsdag d. 15/9. Foto: ak83
nemlig.com er Danmarks største onlinesupermarked, der hver dag leverer dagligvarer og måltidskasser direkte til døren for tusindvis af danskere. Mere end 4 ud af 5 husstande kan i dag modtage dagligvarer og måltidskasser fra nemlig.com.
Med over 11.500 unikke varenumre og et stort sortiment af økologi tilbyder nemlig.com et bredt udvalg af dagligvarer til hverdagen, og med over 25 unikke gård- og specialbutikker er det også muligt at finde delikatesser fra bl.a. Slagter Lund, Lagkaghuset, A.C. Perch’s Thehandel og mange flere på nemlig.com.
På nemlig.com finder du også dagligvarer til den helt rigtige pris.Hver uge prismatcher nemlig.com mere end 1800 varer mod Rema 1000. Det er med til at gøre nemlig.com til Danmarks billigste onlinesupermarked, og nemlig.com har vundet førstepladsen i to pristjek blandt landets onlinesupermarkeder foretaget af henholdsvis Politiken og BT i foråret 2021.
Intervare A/S har mere end 20 års erfaring med levering af dagligvarer til visiterede borgere. Vi samarbejder pt. med mere end 40 kommuner landet over og servicerer ca. 8.000 borgere hver uge. Intervare A/S er moderselskab til nemlig.com.
Følg pressemeddelelser fra Nemlig.com
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Nemlig.com
Ny analyse: Det er klimavenligt at handle hos nemlig.com29.8.2022 09:00:00 CEST | Pressemeddelelse
Det er ikke kun bekvemt, men også klimavenligt at handle dagligvarer online. Det viser en helt ny analyse af dagligvareindkøb i København, Holbæk, Odense, Svendborg og Aalborg udarbejdet af Force Technology for nemlig.com.
Nemlig.com går massivt ind i priskrigen på dagligvarer18.8.2022 15:26:57 CEST | Pressemeddelelse
Med en ny strategi tager nemlig.com endnu et skridt mod målet om at blive danskernes foretrukne supermarked. Priserne skal ned, og servicen skal øges. Det er nemlig.coms opskrift på at vinde danskernes gunst i et presset dagligvaremarked.
Nu kan alle på Sjælland få leveret fra nemlig.com samme dag, som de bestiller11.4.2022 06:30:00 CEST | Pressemeddelelse
Nemlig.com tilbyder nu som landets eneste online dagligvarebutik bestilling og levering på samme dag til hele Sjælland. Det skal bidrage til at give alle sjællandske kunder en nemmere hverdag.
Nemlig.com og kendt Michelin-kok går sammen om ny satsning på danske, lokale varer8.4.2022 06:45:00 CEST | Pressemeddelelse
Den aarhusianske Michelin-kok og nemlig.com lancerer nu SMAG – et nyt brand med unikke og smagfulde, økologiske hverdagsvarer fra lokale, danske producenter.
Danskerne vender i stor stil tilbage til kontoret – dagligvaresalget til virksomheder går igen fremad24.2.2022 06:30:00 CET | Pressemeddelelse
Flere danskere er igen mødt ind på kontoret, og det mærker man tydeligt hos nemlig.com. Nu vil onlinesupermarkedet have en endnu større bid af frokost- og dagligvareindkøbet hos erhvervskunderne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022